Pandemia este departe de a se termina, anunță OMS: "Virusul va continua să facă ravagii“.
Directorul general al Organizației Mondiale a Sănătății spune că pandemia de Covid-19 nu s-a terminat. Tedros Adhanom Ghebreyesus crede că "virusul nu va fi învins dacă nu suntem uniți“. Organizaţia Mondială a Sănătăţii continuă să fie preocupată de tendinţele în creştere a numărului de cazuri din mai multe state.
Dacă sperai că nu mai durează mult până când vom scăpa de epidemie, directorul general al Organizației Mondiale a Sănătății îți va spulbera optimismul. "Pandemia este departe de a se termina“, spune Tedros Adhanom Ghebreyesus.El a spus că Organizaţia Mondială a Sănătăţii "continuă să fie preocupată de tendinţele în creştere a numărului de cazuri din Africa, Europa de Est, America Latină şi unele ţări din Asia“."La fel ca în toate regiunile, cazurile şi decesele sunt sub raportate în multe ţări din aceste regiuni, din cauza capacităţii de testare reduce. Acest virus nu va fi învins dacă nu suntem uniţi. Virusul va exploata fisurile dintre noi şi va continua să facă ravagii. Vieţile vor fi pierdute“, a mai explicat Tedros.Sursă foto: Profimedia.